《种菊》
宋代·喻良能

子猷借宅亦种竹，渊明荒径犹存菊。
九日黄英凛碎金，三冬翠干森寒玉。
亦好才围一亩宽，恨无九畹养芳兰。
聊种寒花一百本，要伴此君秋后看。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。